Document ID: /roh_data/filtered/fineweb-2-filterrobots_roh.jsonl.gz/25065

Per celebrar las 45avla festa da chant sursilvana ed il giubileum da 150 onns district da chant Surselva daventa Falera in grond vitg da festa – in vitg da chant. 1'000 chantaduras e chantadurs da 32 chors vegnan a s’entupar, ed almain anc ina giada tants visitaders.
En las duas baselgias – la parochiala e la baselgia s. Rumetg – preschentan ils chors 80 chanzuns da patg. La «Plazza fontauna» da Falera sa mida en in vitget da chant cun tribuna cuverta, blers stans e tendas da festa.
Il program da festa
|08:30||Avertrura|
|09:30 - 15:15||Preschentaziun da las chanzuns da pag en las duas baselgias|
|17:00 - 18:00||Concerts da festa:|
Kontra.cant en la baselgia s. Rumetg
Ensemble cantus firmus surselva en la baselgia parochiala
|18:15 - 19:00||Concert communabel en il vitget da festa|
Chor d'affons Surselva e Chor d'affons Sumvitg
|19:00 - 20:00||Act festiv en il vitget da festa|
RTR gizza egls ed ureglias per Vus
Geabain, era ils egls. Quest onn dat quai in novum: Sche vus na pudais betg sezs ir a chantar e tadlar a Falera, porta RTR a Vus ils maletgs e tuns directamain en stiva, cura che Vus vulais.
RTR filmescha tut las producziuns da festa dals 32 chors. Quels videos pudais vus lura guardar dapertut ed adina sin nossa pagina rtr.ch/faleraconta.
Per vus giain nus novas vias, mo restain era tar la moda usitada e cumprovada. Era ils tuns da tut las producziuns da festa – ils dus concerts da festa e quel d’avertura – rimnain nus per Vus.
Survista da las emissiuns da la festa da chant a Falera
|Noss chors||13.06.2017||19:00||Las producziuns da festa - part 1|
|Noss chors||20.06.2017||19:00||Las producziuns da festa - part 2|
|Artg musical||18.06.2017||14:00||Il concert d'avertura|
|Noss chors||27.06.2017||19:00||Las producziuns da festa - part 3|